Mesto Bardejov v zmysle § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 Z. z. o výkone práce vo verejnom záujme v znení neskorších predpisov

**vyhlasuje**

 **výberové konanie na obsadenie funkcie riaditeľa/riaditeľky**

**Materskej školy, Gorkého 13, Bardejov**

**Materskej školy, Nábrežná 2, Bardejov**

**Materskej školy, Nám. arm. gen. L. Svobodu 15, Bardejov**

**A/ Kvalifikačné predpoklady a osobitné kvalifikačné požiadavky:**

* uchádzač musí spĺňať kvalifikačné predpoklady v zmysle § 7 a § 34 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a v zmysle § 1 ods. 1 vyhlášky MŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov,
* vykonal prvú atestáciu podľa § 27 ods. 5 alebo § 61 ods. 7 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,
* najmenej päť rokov pedagogickej praxe ku dňu uskutočnenia výberového konania, podľa § 3 ods. 5 zákona č. 596/2003 Z. z. o štátnej správe v školstve a školskej samospráve a o doplnení niektorých zákonov v znení neskorších predpisov.

**B/ Iné kritéria a požiadavky:**

* bezúhonnosť v zmysle § 9 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,
* spôsobilosť na právne úkony v plnom rozsahu,
* zdravotná spôsobilosť v zmysle § 10 zákona č. 317/2009 Z. z. o pedagogických zamestnancoch a  odborných zamestnancoch a o zmene a doplnení niektorých zákonov v znení neskorších predpisov,
* osobnostné a morálne predpoklady, organizačné schopnosti, komunikatívnosť,
* znalosť príslušnej legislatívy potrebnej na výkon funkcie,
* ovládanie štátneho jazyka podľa § 11 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.

**C/ Požadované doklady:**

* písomná prihláška do výberového konania,
* profesijný životopis,
* overené kópie dokladov o dosiahnutom vzdelaní a vykonaní prvej atestácie alebo jej náhrady,
* potvrdenie o dĺžke pedagogickej praxe,
* písomne spracovaný návrh koncepcie rozvoja školy v zmysle § 4 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
* písomný súhlas uchádzača na použitie osobných údajov pre potreby výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,
* čestné prehlásenie o spôsobilosti na právne úkony v plnom rozsahu,
* lekárske potvrdenie o zdravotnej spôsobilosti.

Prihlášku s požadovanými dokladmi treba zaslať poštou alebo osobne doručiť v zalepenej obálke do podateľne Mestského úradu v Bardejove najneskôr **do 13. 05. 2019 do 15.00 hod.** na adresu:

 **Mesto Bardejov, Radničné námestie č. 16, 085 01 Bardejov** s vyznačením naobálke:

**„Výberové konanie - Materská škola, Gorkého 13, Bardejov“**

**„Výberové konanie - Materská škola, Nábrežná 2, Bardejov“**

**„Výberové konanie - Materská škola, Nám. arm. gen. L. Svobodu 15, Bardejov**

Dátum, miesto a čas výberového konania budú oznámené písomne najmenej sedem dní pred jeho uskutočnením každému uchádzačovi, ktorý splnil stanovené podmienky.

**V Bardejove 16. 04. 2019**

 **MUDr. Boris Hanuščak**

**primátor mesta**